Luonnos neuvoston asetukseksi (Euratom, EY) rakenteellisista yritystilastoista



Virallinen lehti nro C 146 , 13/06/1995 s. 0006



Luonnos neuvoston asetukseksi (Euratom, EY) rakenteellisista yritystilastoista (95/C 146/05) KOM(95) 99 lopull. - 95/0076(CNS) (Komission esittämä 3 päivänä huhtikuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 213 artiklan, ottaa huomioon komission esitämän asetusluonnoksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että 30 päivänä heinäkuuta 1964 annetussa neuvoston direktiivissä 64/475/ETY (1) ja 6 päivänä kesäkuuta 1972 annetussa neuvoston direktiivissä 72/221/ETY (2), joiden tavoitteena oli luoda yhdenmukaisten tilastojen kokonaisuus, ei ole voitu ottaa huomioon taloudellisia ja teknisiä muutoksia, 14 päivänä marraskuuta 1989 annetussa päätöslauselmassaan (3) neuvosto pyysi komissiota parantamaan kaupallisia yrityksiä koskevia tilastoja saattamalla ne vertailukelpoisiksi yhteisön määritelmien kanssa ja varmistamaan, että Euroopan yhteisöjen tilastotoimistolle toimitetaan enemmän tällaisia tietoja, 18 päivänä kesäkuuta 1992 annetussa päätöksessä 92/326/ETY (4) neuvosto vahvisti ohjelman palveluja koskevien tilastojen kehittämiseksi, mukaan lukien yhdenmukaistettujen tilastojen laatiminen kansallisella ja alueellisella tasolla erityisesti kaupallisia yrityksiä ja jakelutoimintaa varten, 25 päivänä heinäkuuta 1978 annetussa direktiivissä 78/660/ETY (5) neuvosto vahvisti toimenpiteet, joiden tarkoituksena on parantaa vuositilinpäätösten ja vuosikertomusten esittämistä koskevien kansallisten säännösten yhteensovittamista, siinä käytettäviä arviointimenetelmiä sekä niiden julkaisemista tiettyjen sellaisten yhtiöiden osalta, joihin sovelletaan rajoitettua vastuuta, Euroopan yhteisö on tällä välin edennyt merkittävästi kohti yhdentymistä; uusi talous-, kilpailu-, sosiaali-, ympäristö- ja yrityspolitiikka ja näihin liittyvät suuntaviivat edellyttävät päteviin tilastoihin perustuvia aloitteita ja päätöksiä; olemassa olevaan yhteisön lainsäädäntöön sisältyvä tai eri jäsenvaltioissa saatavissa oleva tieto on riittämätöntä tai puutteellista, taikka se ei ole riittävän vertailukelpoista toimiakseen luotettavana perustana komission työlle, 14 päivänä kesäkuuta 1993 tehdyssä päätöksessään 93/379/ETY (6) neuvosto vahvisti monivuotisen yhteisön toimenpide-ohjelman ensisijaisten alueiden tehostamiseksi sekä yrityspolitiikan jatkuvuuden ja lujittumisen varmistamiseksi yhteisössä, erityisesti pienissä ja keskisuurissa yrityksissä; tilastoja tarvitaan, jotta voidaan arvioida kyseisessä päätöksessä asetettujen tavoitteiden saavuttamiseksi, erityisesti kaikkien alojen yritysten osalta vertailukelpoisten tilastojen, yritysten välisiä kansallisia ja kansainvälisiä alihankintasuhteita koskevien tilastojen sekä parempien pieniä ja keskisuuria yrityksiä koskevien tilastojen aikaansaamiseksi, toteutettujen toimenpiteiden vaikutuksia, 22 päivänä heinäkuuta 1993 tehdyssä päätöksessään 93/464/ETY (7) neuvosto vahvisti ensisijaisia toimenpiteitä tilastotietojen alalla koskevan puiteohjelman vuosiksi 1993-1997, tarvitaan tilastoja yritystoiminnasta, erityisesti koulutuksen, tutkimuksen, kehittämisen ja innovaatioiden, ympäristönsuojelun, investointien, ekoelinkeinojen, matkailun ja huipputeknologian teollisuuden osalta; Euroopan yhteisön kehitys ja sisämarkkinoiden toiminta lisäävät työntekijöiden ansiorakennetta, työvoimakustannuksia ja yritysten koulutustoimintaa koskevien vertailukelpoisten tietojen tarvetta, tarvitaan täydellisiä ja luotettavia tilastotietojen lähteitä, jotta olisi mahdollista soveltaa asianmukaisesti markkinahintaisen bruttokansantuotteen muodostamisen yhdenmukaistamisesta annettua neuvoston direktiiviä 89/130/ETY, Euratom (8), kansallinen tilinpito eurooppalaisen kansantalouden tilinpitojärjestelmän (ESAn) mukaan edellyttää vertailukelpoisten, täydellisten ja luotettavien tilastotietojen lähteiden kehittämistä, tarvitaan erityisesti alueellisia indikaattoreita ja selvityksiä, joilla voidaan seurata rakennerahastojen varojen kohdentamisen vaikutuksia, komissio tarvitsee tyhjentävää, ajan tasalla olevaa, luotettavaa ja vertailukelpoista tietoa yhteisön taloudellisen toiminnan rakenteesta, toiminnoista ja suorituksista voidakseen suorittaa sille perustamissopimuksilla annetut, erityisesti Euroopan yhteisön perustamissopimuksen 7 a artiklassa tarkoitettuihin sisämarkkinoihin liittyvät tehtävät, tarvitaan standardointia kansantalouksien lähentymistä koskevan tiedon tarpeiden tyydyttämiseksi yhteisössä, yritykset ja niiden ammatilliset yhteenliittymät tarvitsevat tällaista tietoa, jotta ne voivat tuntea markkinansa ja pysyä tietoisina oman alansa kilpailijoihin liittyvistä toiminnoista ja suorituksista alueellisella, kansallisella ja kansainvälisellä tasolla, toissijaisuusperiaatteen mukaan yhdenmukaistettujen tietojen tuottamisen mahdollistavat yhteiset tilastointinormit voidaan luoda tehokkaasti ainoastaan yhteisön tasolla; tällaiset normit pannaan täytäntöön jäsenvaltioissa virallisten tilastojen laatimisesta vastaavien laitosten ja toimielinten alaisuudessa, paras menetelmä taloudellisen toiminnan rakenteen, toimintojen ja suoritusten toteamiseksi on laatia tilastoja, jotka vastaavat yhteisiä menetelmällisiä periaateitta ja yhteisiä tyyppitietojen määritelmiä; yhdenmukaistettuja tilastoja voidaan saada aikaan luotettavasti, nopeasti, jousta vasti ja niin yksityiskohtaisesti kuin komission ja yritysten tarpeet edellyttävät ainoastaan yhteensovitetun laatimisen avulla, yhteisön järjestelmässä kerättyjen tilastotietojen on oltava laadultaan hyväksyttäviä, ja tämän laadun sekä sen edellyttämän työmäärän on oltava vertailukelpoinen jäsenvaltioiden välillä, ja sen vuoksi on vahvistettava yhteiset perusteet, joiden avulla nämä vaatimukset voidaan täyttää, on yksinkertaistettava yritysten, erityisesti pienten yritysten, hallinnollisia menettelyjä muun muassa edistämällä tietojen keruuseen ja kokoamiseen käytettävää uutta tekniikkaa; voi kuitenkin olla tarpeen kerätä rakenteellisten yritystilastojen laatimiseen tarvittavat tiedot suoraan yrityksiltä käyttämällä menetelmiä ja tekniikkaa, joilla varmistetaan tietojen tyhjentävyys, luotettavuus ja ajantasaisuus aiheuttamatta kyseisille osapuolille, erityisesti pienille ja keskisuurille yrityksille työmäärää, joka on suhteeton niihin tuloksiin nähden, joita näiden tilastojen käyttäjät voivat kohtuullisesti odottaa, palvelujen kauppaa koskeva yleissopimus (GATS) on allekirjoitettu, ja sen hallintoon ja kehittämiseen tarvitaan runsaasti tilastoja sopimuspuolten markkinoiden koosta ja niiden markkinaosuuksista, ja tarvitaan oikeudellinen kehys, joka on yhteinen kaikille yritystoiminnoille ja yritystilastojen aloille ja joka koskee myös sellaisia toimintoja ja aloja, joita varten tilastoja ei vielä ole kehitetty, ON ANTANUT TÄMÄN ASETUKSEN: 1 artikla Tavoitteet 1. Eurooppalaista yritystietojärjestelmää kehitettäessä jäsenvaltioiden on tuotettava yhteisön tilastot jäsenvaltioiden yritysten rakenteesta, toiminnasta ja suorituksista sekä kehitettävä näitä tilastoja tulevaisuudessa yhteistyössä komission kanssa. 2. Tietojen keräämiseksi ja 1 kohdassa tarkoitettujen tilastojen laatimiseksi jäsenvaltioiden on yhteistyössä komission kanssa edistettävä yritysten virallisten tilastojen tuottamiseen liittyvän hallinnon yksinkertaistamisen edellytyksiä, noudattaen 22 päivänä heinäkuuta 1993 tehdyllä neuvoston päätöksellä 464/93/ETY vahvistettua ensisijaisia toimenpiteitä tilastotietojen alalla koskevaa monivuotista puiteohjelmaa vuosiksi 1993-1997. ULOTTUVUUS 2 artikla Soveltamisala 1. Tämä asetus koskee kaikkia neuvoston asetuksella (ETY) N:o 3037/90 (9) vahvistetun ja komission asetuksella (ETY) N:o 761/93 (10) muutetun Euroopan yhteisön tilastollisen toimialaluokituksen (NACE Rev. 1) pääluokissa C-K sekä M-O tarkoitettuja toimintoja. 2. Asetuksen soveltamisalaan kuuluvat neuvoston asetuksen (ETY) N:o 696/93 (11) liitteessä olevassa I jaksossa lueteltujen tyyppiset tilastoyksiköt, jotka luokitellaan joksikin 1 kohdassa tarkoitetuista toiminnoista. Erityisten yksiköiden käyttö tilastoja laadittaessa eritellään 4 artiklan 3 kohdassa tarkoitetuissa liitteissä. Tiedot NACE Rev. 1:n pääluokissa M-O tarkoitetuista toiminnoista koskevat yksityisen alan toimintayksiköitä, yleistä hallintoa ja yksityisiä voittoa tavoittelemattomia laitoksia. Hallinnon ja yksityisten voittoa tavoittelemattomien laitosten toiminnat on yksilöitävä ja luokiteltava käyttämällä tilastoyksiköitä, jotka vastaavat lähimpinä yksityiselle alalle määriteltyjä tilastoyksiköitä olevia toimintayksiköitä. 3 artikla Alueet Tämä asetus liittyy tilastojen laatimiseen seuraavilta alueilta: i) toimintojen rakenne ja niiden kehitys sekä yritysten välisten suhteiden laji; ii) käytettävät tuotannon tekijät ja muut yrityksen toimintojen, suoritusten ja kilpailukyvyn mittaamisen mahdollistavat tekijät; iii) yritysten ja markkinoiden alueellinen, kansallinen ja yhteisön tason kehitys sekä kansainvälinen kehitys; iv) yritystoiminnan tutkimisen mahdollistavat tekijät; v) pienten ja keskisuurten yritysten tutkimiseen liittyvät erityistekijät; vi) toimintojen erityisten ryhmien tutkimiseen tai analysointiin vastaavien luokitusten perusteella liittyvät erityistekijät. TYYPPITIETOJEN HAVAINNOINTI JA ARVIOINTI SEKÄ TULOSTEN KOKOAMINEN JA VÄLITTÄMINEN 4 artikla Moduulit 1. Edellä 3 artiklassa luetelluilta alueilta laadittavat tilastot on jaettava moduuleihin. 2. Moduulit on järjestettävä jommallakummalla seuraavista tavoista: - Yleinen moduuli: Kaikista tai useimmista 2 artiklan 1 kohdassa luetelluista toiminnoista laadittavat vuositilastot. - Yksityiskohtainen moduuli: Edellä 3 artiklassa lueteltuihin alueisiin liittyvien toimintojen tai aiheiden erityisistä ryhmistä laadittavat tilastot. 3. Moduulit määrätään tämän asetuksen liitteissä, jotka ovat asetuksen erottamaton osa. Kuhunkin moduuliin on sisällyttävä vähintään seuraavat tiedot: i) tämän asetuksen 2 artiklan 1 kohdassa tarkoitettuun soveltamisalaan kuuluvat toiminnat, joista tilastot laaditaan, ii) tämän asetuksen 2 artiklan 2 kohdassa tarkoitetun tilastoyksiköiden luettelon mukaiset tilastoja laadittaessa käytettävät tilastoyksiköiden tyypit, iii) niiden tyyppitietojen luettelot, joista tilastoja laaditaan 3 artiklassa luetelluilta alueilta sekä näiden tyyppitietojen viiteajanjaksot. Nämä luettelot voivat vaihdella yritysten pääasiallisen toiminnan, koon, maantieteellisen sijainnin, oikeudellisen muodon ja niiden rahoituksen ja talouden valvonnan sekä niiden tilastoyksiköiden tyypin mukaan, joiden osalta tyyppitietoja on havainnoitava, iv) yritysdemografiasta laadittavien tilastojen luettelo, v) tilastojen laatimisen määräajat joko vuosittain tai usean vuoden välein. Jos tilastot laaditaan usean vuoden välein, ne on laadittava vähintään kerran kymmenessä vuodessa, vi) laadittavien tilastojen ensimmäisten viitevuosien aikataulu, vii) edustavuuteen ja laadunvalvontaan liittyvät normit, viii) viiteajanjakson päättymisestä laskettava määräaika, jonka kuluessa tilastot on luovutettava, ix) myönnettävän siirtymäkauden sallittu enimmäispituus. 4. Tämän asetuksen liitteinä on: - rakenteellisten vuositilastojen yleinen moduuli liitteessä I, - rakenteellisten teollisuustilastojen yksityiskohtainen moduuli liitteessä II, - kaupallisten yritysten rakenteellisten tilastojen yksityiskohtainen moduuli liitteessä III. 5 artikla Lähteet, vaatimukset ja hallinnon yksinkertaistaminen 1. Jäsenvaltioiden on kerättävä 4 artiklassa esitetyissä moduuleissa tarkoitetuissa luetteloissa olevien tyyppitietojen havainnoimiseksi tarvittavat tiedot, ja ne voivat käyttää useita jäljempänä eriteltyjä eri lähteitä yhdessä. Jäsenvaltiot voivat kerätä tarvittavat tiedot pakollisilla tutkimuksilla, joissa ne oikeudelliset yksiköt, joihin jäsenvaltioiden tietojen antamiseen käyttämät tilastoyksiköt kuuluvat tai joista ne koostuvat, ovat velvollisia antamaan oikeat ja täydelliset tiedot asetetuissa määräajoissa. Pakolliset tutkimukset voidaan vastaavasti jättää suorittamatta kokonaan tai osittain, jos jäsenvaltiot voivat kerätä tiedot asianomaisesta populaatiosta muista, tarkkuudeltaan ja laadultaan vähintään vastaavista lähteistä. Tätä varten jäsenvaltioiden on toteutettava tarvittavat toimenpiteet, joilla mahdollistetaan tietojen keruusta vastaaville viranomaisille 6 artiklan 2 kohdassa tarkoitetut tarvittavat tarkkuusvaatimukset täyttävien hallinnollisten lähteiden käyttö omassa valtiossaan ja helpotetaan tätä käyttöä. Joidenkin tyyppitietojen havainnointiin tarvittavien tietojen keruu voi edellyttää näytteenottoa havainnoitavista yksiköistä tiedot antavassa yksikössä. 2. Jäsenvaltioiden on arvioitava tarvittavat tiedot käyttämällä tilastollisen päättelyn menetelmiä, joissa jotkut tai kaikki tyyppitiedot on jätetty havainnoimatta kaikkien niiden yksiköiden osalta, joista tilastot laaditaan 4 artiklassa esitettyjen moduulien mukaisesti. 3. Jäsenvaltioiden on otettava kokonaisuudessaan huomioon yritysten, erityisesti pienten ja keskisuurten yritysten, työmäärä sekä edustavuutta ja laadunvalvontaa koskevat vaatimukset (6 artikla) valitessaan ja yhdistäessään lähteitä sekä suorittaessaan edellä 1 ja 2 kohdassa mainittua arviointia. 4. Jäsenvaltioiden on komission teknisellä tuella edistettävä edellytyksiä sähköisen tiedonvälityksen ja automaattisen tietojenkäsittelyn runsaampaan käyttöön. 6 artikla Edustavuus ja laadunvalvonta 1. Jäsenvaltioiden on toteutettava tarvittavat toimenpiteet sen varmistamiseksi, että luovutetut tiedot kuvastavat tämän asetuksen liitteissä esitettyjen tilastoyksiköiden perusjoukon rakennetta, erityisesti yritysten pääasiallisen toiminnan, koon sekä niiden GATSissa ja komission direktiivissä (ETY) N:o 723/80 (12) tarkoitetun talouden ja rahoituksen valvonnan sekä tilastoyksiköiden maantieteellisen sijainnin osalta. 2. Jäsenvaltioiden on varmistettava, että kerätyistä ja arvioiduista 1 kohdassa tarkoitettuja perusjoukkoja koskevista tiedoista laaditut tilastot täyttävät tarvittavat optimaalisen tarkkuuden vaatimukset, ottaen huomioon edustavuuden aste kyseisessä jäsenvaltiossa, Euroopan yhteisöä koskevien tilastojen tarve, keruukustannuksia ja pienten yritysten työmäärää koskevien tietojen saatavuuden edut sekä käytetyt menetelmät. 3. Jäsenvaltioiden on luovutettava komissiolle tämän pyynnöstä kaikki tulosten tarkkuusasteen arvioimiseksi yhteisön tasolla tarvittavat tiedot. Tämä arvio on esitettävä 12 artiklassa tarkoitetulle komitealle. 7 artikla Tulosten kokoaminen 1. Jäsenvaltioiden on koottava kerätyistä ja arvioiduista tiedoista (5 artiklan 1 ja 2 kohta) vertailukelpoiset tulokset standardoitujen eritelmien mukaisesti. Tulokset on jaoteltava kunkin liitteessä esitetyn moduulin luokitusten mukaisesti. 2. Tulokset on jaoteltava erityisesti NACE Rev. 1:n 4-numerotasolla, jollei 4 artiklassa tarkoitetuissa moduuleissa toisin määrätä, tai jollei komissio 12 artiklassa tarkoitettua komiteaa kuultuaan ja 13 artiklassa säädettyä menettelyä noudattaen toisin määrää, jolloin tulokset on koottava korkeammalla NACE Rev. 1:n tasolla. 8 artikla Tulosten luovuttaminen 1. Jäsenvaltioiden on luovutettava 7 artiklassa tarkoitetut tulokset, mukaan lukien jäsenvaltioiden kansallisen lainsäädäntönsä tai tilastosalaisuutta koskevan käytännön mukaisesti salassapidettäviksi julistamat tiedot, salassapidettävien tilastotietojen luovuttamisesta Euroopan yhteisöjen tilastotoimistolle 11 päivänä kesäkuuta 1990 annetun neuvoston asetuksen (ETY) N:o 1588/90 (13) säännöksiä noudattaen. Kyseinen asetus koskee tietojen salassapitoa. 2. Tulokset on luovutettava asianmukaisessa teknisessä muodossa ja viiteajanjakson päättymisestä laskettavassa, liitteissä kullekin moduulille (4 artiklan 3 kohta) määrättävässä määräajassa, joka voi olla enintään 18 kuukautta. Jos moduulissa niin määrätään, on lisäksi luovutettava pieni määrä arvioituja ennakkotuloksia viiteajanjakson päättymisestä laskettavassa, liitteissä kullekin moduulille määrättävässä määräajassa, joka voi olla enintään 10 kuukautta. YLEISET SÄÄNNÖKSET 9 artikla Kertomukset Jäsenvaltioiden on luovutettava komissiolle tämän pyynnöstä kaikki tämän asetuksen täytäntöönpanemiseksi jäsenvaltioissa tarvittavat tiedot. 10 artikla Siirtymäkausi ja poikkeukset 1. Kullekin moduulille määrätään liitteissä siirtymäkausi. 2. Siirtymäkausien aikana voidaan hyväksyä poikkeuksia tämän asetuksen liitteiden määräyksistä, jos kyseisten toimintojen erityistä ryhmää koskevien rakenteellisten yritystilastojen alan kansalliset tilastojärjestelmät edellyttävät merkittäviä mukautuksia. 3. Kaikkien jäsenvaltioiden on alettava soveltaa kokonaisuudessaan tässä asetuksessa säädettyjä velvoitteita ja asianmukaisia moduuleja kunkin moduulin siirtymäkauden päättymiseen mennessä. 11 artikla Uudelleentarkastelu 1. Neuvosto ottaa tämän asetuksen uudelleen tarkasteltavaksi kolmen vuoden kuluessa sen voimaantulopäivästä ja vähintään joka kolmas vuosi sen jälkeen. 2. Tätä varten komission on toimitettava neuvostolle uudelleentarkasteluvuoden alkuun mennessä kertomus tämän asetuksen mukaisesti suoritetusta työstä saaduista kokemuksista erityisesti 3 artiklassa sekä 4 artiklan 2 kohdassa tarkoitetuissa liitteissä luetelluilta alueilta. Samalla komission on toimitettava kertomus Euroopan parlamentille. KOMITEASÄÄNNÖKSET 12 artikla Komitean kuuleminen Menettelyt tämän asetuksen täytäntöön panemiseksi, mukaan lukien toimenpiteet mukautumiseksi tietojen keruuseen ja tilastolliseen käsittelyyn sekä tulosten käsittelyyn ja luovuttamiseen liittyvään taloudelliseen ja tekniseen kehitykseen, joita ovat erityisesti: i) tyyppitietojen luettelojen päivitys, yritysdemografiatilastot ja ennakkotulokset, jos tämä päivitys ei määrällisen arvion mukaan edellytä tutkittavien yksiköiden määrän eikä yksiköiden työmäärän suhteetonta lisäämistä ennakoitavissa oleviin tuloksiin nähden (4 ja 8 artikla); ii) tilastojen laatimisen aikavälit; iii) tyyppitietojen määritelmät ja niiden asianmukaisuus tiettyihin toimintoihin nähden (4 artikla); iv) viiteajanjakson määritelmä (4 artikla); v) ennakkotulosten kokoamisen ensimmäinen viitevuosi (8 artikla); vi) laadunvalvonnan soveltaminen NACE Rev. 1:n 4-numerotasoon (6 artikla); vii) tulosten käsittelyä, erityisesti käsittelyssä käytettäviä luokitteluja ja jaotteluja, koskevat standardoidut eritelmät (7 artikla); viii) tulosten luovuttamisen asianmukainen tekninen muoto (8 artikla); ix) tietojen luovuttamisen määräaikojen ajantasaistaminen (8 artikla); x) siirtymäkausi ja poikkeukset tämän asetuksen säännöksistä siirtymäkaudella (10 artikla), määrää komissio kuultuaan neuvoston päätöksellä (89/382/ETY, Euratom (14) perustettua tilasto-ohjelmakomiteaa 13 artiklassa säädettyä menettelyä noudattaen. 13 artikla Menettely 1. Komission edustajat tekevät komitealle ehdotuksen toteutettavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi toimitettuaan tarvittaessa äänestyksen, asettaa asian kiireellisyyden mukaan. 2. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. 3. Komission on, niin suurelta osin kuin mahdollista, otettava huomioon komitean lausunto. Sen on ilmoitettava komitealle, millä tavoin lausunto on otettu huomioon. LOPPUSÄÄNNÖKSET 14 artikla Voimassa olevan rakenteellisia yritystilastoja koskevan lainsäädännön kumoaminen Neuvoston direktiivejä 64/475/ETY ja 72/221/ETY ei enää sovelleta, kun kaikki viitevuoden 1994 tiedot on luovutettu. 15 artikla Voimaantulo Tämä asetus tulee voimaan kahdentenakymmenentenä päivänä sen julkaisemisesta Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o 131, 13.8.1964, s. 2193/64 (2) EYVL N:o L 133, 10.6.1972, s. 57 (3) EYVL N:o C 297, 25.11.1989, s. 2 (4) EYVL N:o L 179, 1.7.1992, s. 131 (5) EYVL N:o L 222, 14.8.1978, s. 1 (6) EYVL N:o L 161, 2.7.1993, s. 68 (7) EYVL N:o L 219, 28.8.1993, s. 1 (8) EYVL N:o L 49, 21.2.1989, s. 26 (9) EYVL N:o L 293, 24.10.1990, s. 1 (10) EYVL N:o L 83, 3.4.1993, s. 1 (11) EYVL N:o L 76, 30.3.1993, s. 1 (12) EYVL N:o L 195, 29.7.1980, s. 35 (13) EYVL N:o L 151, 15.6.1990, s. 1 (14) EYVL N:o L 181, 28.6.1989, s. 47 LIITE I RAKENTEELLISTEN VUOSITILASTOJEN YLEINEN MODUULI 1 jakso Tavoitteet Tässä liitteessä esitetään yleinen moduuli jäsenvaltioiden yritysten rakennetta, toimintoja ja suorituksia koskevien yhteisön tilastojen tuottamista varten tämän asetuksen 1 artiklassa säädettyjen tavoitteiden mukaisesti. 2 jakso Soveltamisala 1. Tämän moduulin alaan kuuluvat toiminnat (tämän asetuksen 4 artiklan 3 kohdan i alakohta): Tilastot on laadittava NACE Rev. 1:n pääluokista C-K paitsi luokasta 6602 ja ryhmästä 672. Jos tilastoja ei tarvitse laatia jostakin tämän moduulin alaan kuuluvasta toiminnasta, tämä mainitaan erikseen jäljempänä olevassa tyyppitietojen luettelossa. Tietoja ei kerätä eikä tilastoja laadita NACE Rev. 1:n luokasta 6602, ryhmästä 672 ja pääluokkiin M-O luokiteltavista yksiköistä. Näihin yksiköihin kohdistetaan tämän liitteen 10 jaksossa määrätty erityistutkimus. Nämä toiminnat luetellaan tämän liitteen 9 jaksossa. 2. Tämän moduulin alaan kuuluvat tilastoyksiköt (tämän asetuksen 4 artiklan 3 kohdan ii alakohta): Jos tilastoja ei tarvitse laatia kaikentyyppisistä oikeudellisista yksiköistä koostuvista yrityksistä, tämä mainitaan erikseen jäljempänä olevassa tyyppitietojen luettelossa. 3 jakso Alueet Laadittavat tilastot koskevat tämän asetuksen 3 artiklan i, ii ja iii alakohdassa mainittuja alueita ja erityisesti arvonlisän ja sen pääasiallisten tekijöiden analyysiä. 4 jakso Tyyppitiedot 1. Jäljempänä esitetyissä tyyppitietojen ja tilastojen luetteloissa (4 artiklan 3 kohdan iii ja v alakohta) mainitaan tarvittaessa sen tilastoyksikön tyyppi, josta tilastot laaditaan, sekä laaditaanko tilastot vuosittain vai usean vuoden välein (4 artiklan 3 kohdan iv alakohta). 2. Komissio määrää tämän asetuksen 12 artiklassa tarkoitettua komiteaa kuultuaan ja tämän asetuksen 13 artiklassa säädettyä menettelyä noudattaen niitä tyyppitietoja vastaavat otsakkeet, joiden osalta tilastot on laadittava niistä NACE Rev. 1:n pääosaston J toiminnoista, jotka ovat lähimpinä jäljempänä 3-5 kohdassa lueteltuja toimintoja. 3. Erityisistä tilastoyksiköistä laadittavat demografiset vuositilastot >TAULUKON PAIKKA> 4. Yritysten tyyppitiedot, joista laaditaan vuositilastot >TAULUKON PAIKKA> 5. Tyyppitiedot, joista laaditaan alueelliset vuositilastot >TAULUKON PAIKKA> 5 jakso Ensimmäinen viitevuosi 1. Tämän asetuksen 4 artiklan 3 kohdan vi alakohdassa tarkoitettu ensimmäinen viitevuosi, jolta tilastot laaditaan, on kalenterivuosi 1995. 2. Jos viitevuosilta 1995, 1996 ja 1997 ei yhdessä tai useammassa jäsenvaltiossa ole saatavissa tulosten kokoamiseksi jostakin tai kaikista tyyppitiedoista 12 18 0 (rahoitusylijäämä) ja 14 11 0 - 14 22 0 (liikevaihdon ja ostojen jakautuminen maantieteellisten markkinoiden mukaan) tarvittavia tietoja, kyseisten jäsenvaltioiden on tehtävä esitutkimukset, joilla arvioidaan mahdollisuutta kerätä tarvittavat tiedot tulosten kokoamiseksi niiden tyyppitietojen osalta, joista tietoja ei ole saatavissa. Jäsenvaltioiden on tämän asetuksen 9 artiklan mukaisesti ilmoitettava komissiolle esitutkimusten tuloksista. Komission on tämän asetuksen 11 artiklan mukaisesti annettava neuvostolle näiden esitutkimusten tuloksia koskeva kertomus, johon sisältyy suositus toiminnan jatkamisesta. 6 jakso Kertomus tilastojen laadusta Kunkin tyyppitiedon osalta jäsenvaltioiden on varmistettava 95 prosentin luotettavuustason tarkkuus, mikä komission on esitettävä tämän asetuksen 6 artiklan perusteella laaditussa kertomuksessaan, ottaen huomioon kyseisen artiklan soveltamisen kussakin jäsenvaltiossa. 7 jakso Tulosten kokoaminen 1. Yritystilastoihin käytettävät tulokset on jaoteltava tämän liitteen 9 jaksossa lueteltujen toimintojen ryhmien tasolle. 2. Yritystilastoihin käytettävät tulokset on myös jaoteltava kokoluokkiin kunkin NACE Rev. 1:n pääluokkien C-G ryhmän osalta ja muiden pääluokkien osalta tämän liitteen 9 jaksossa lueteltujen ryhmien tasolle. 3. Alueellisiin tilastoihin käytettävät tulokset on jaoteltava NACE Rev. 1:n 2-numerotasolle ja alueellisten yksiköiden nimikkeistön (NUTS) tasolle II. 4. Rakennerahastojen tukeen oikeutettujen alueiden osalta voidaan käyttää yksityiskohtaisempaa maantieteellistä jaottelua. 5. NACE Rev. 1:n pääluokkien G-K osalta 4 jakson 3 ja 4 kohdan mukaiset yritystilastoihin käytettävät tulokset on jaoteltava sen mukaan, onko enemmistö yrityksen määräysvallasta GATSissa määritellyllä tavalla jäsenvaltion ulkopuolisilla yrityksillä. 8 jakso Tulosten luovuttaminen Tulokset on luovutettava 18 kuukauden kuluessa viiteajanjakson kalenterivuoden päättymisestä. 9 jakso Toimintojen ryhmät Seuraavat toimintojen ryhmät kuuluvat NACE Rev. 1 -luokitukseen. PÄÄLUOKAT C, D, E JA F Kaivostoiminta ja louhinta; teollisuus; sähkö-, kaasu- ja vesihuolto; rakentaminen Jaoteltuina NACE Rev. 1:n 4-numerotasolle. PÄÄLUOKKA G Tukku- ja vähittäiskauppa; moottoriajoneuvojen, moottoripyörien sekä henkilökohtaisten ja taloustavaroiden korjaus Jaoteltuina NACE Rev. 1:n 4-numerotasolle. >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> 10 jakso Erityisiä toimintoja koskevat kertomukset ja esitutkimukset Tämän asetuksen 9 artiklaan viitaten jäsenvaltioiden on toimitettava komissiolle NACE Rev. 1:n luokkaan 6602, ryhmään 672 ja pääluokkiin M-O luokiteltavien tilastoyksiköiden määrittelystä ja rakenteesta sekä niitä koskevien tietojen saatavuudesta. Komission on komiteaa kuultuaan, tämän asetuksen 13 artiklassa säädettyä menettelyä noudattaen, määrättävä sarjasta näitä toimintoja koskevia esitutkimuksia. Komission on tämän asetuksen 11 artiklassa säädettyä uudelleentarkastelun menettelyä noudattaen ilmoitettava neuvostolle mahdollisuuksista laatia näistä toiminnoista tilastoja, jotka ovat lähimpinä tämän liitteen 4 jakson 3-5 kohdassa lueteltuja tilastoja. 11 jakso Siirtymäkausi Tätä yleistä moduulia sovellettaessa siirtymäkausi (10 artiklan 1 kohta) ei voi olla pitempi kuin kolme vuotta tämän liitteen 5 jaksossa esitettyjen tilastojen laatimisen ensimmäisistä viitevuosista lukien. LIITE II RAKENTEELLISTEN TEOLLISUUSTILASTOJEN YKSITYISKOHTAINEN MODUULI 1 jakso Tavoitteet Tämä liite sisältää yksityiskohtaisen moduulin yhteensovitettujen yhdenmukaistettujen yhteisön tilastojen tuottamiseksi teollisuuden toimintojen rakenteesta, toiminnoista ja suorituksista jäsenvaltioissa tämän asetuksen 1 artiklassa asetettujen tavoitteiden mukaisesti. 2 jakso Soveltamisala 1. Tämän moduulin alaan kuuluvat toiminnat (tämän asetuksen 4 artiklan 3 kohdan i alakohta): Tilastot on laadittava kaikista NACE Rev. 1:n pääluokkiin C, D, E ja F luokiteltavista yrityksistä ja niihin liittyvistä tilastoyksiköistä. Näihin pääluokkiin kuuluvat kaivostoiminta ja louhinta (C), teollisuus (D), sähkö-, kaasu- ja vesihuolto (E) sekä rakentaminen (F). 2. Koko: Laadittavien tilastojen on edustettava kaikkien kokoluokkien tilastoyksiköitä. 3. Jos tilastoja ei tarvitse laatia jostakin tämän moduulin alaan kuuluvasta toiminnasta tai kokoluokasta, tämä mainitaan erikseen jäljempänä olevassa tyyppitietojen luettelossa. 3 jakso Alueet Laadittavat tilastot koskevat tämän asetuksen 3 artiklan i, ii, iii, iv ja v alakohdassa mainittuja alueita, erityisesti: - tilastojen pääluetteloa teollisuustoiminnan rakenteen, toimintojen, suoritusten ja kilpailukyvyn yksityiskohtaista analysointia varten, - laajennettua tilastojen luetteloa erityisaiheiden kuten pienten yritysten alihankintojen, kustannusten ja rahoituksen saatavuuden tutkimista varten. 4 jakso Tyyppitiedot 1. Jäljempänä esitetyissä tyyppitietojen ja tilastojen luetteloissa (4 artiklan 3 kohdan iii ja v alakohta) mainitaan tarvittaessa sen tilastoyksikön tyyppi, josta tilastot laaditaan, sekä laaditaanko tilastot vuosittain vai usean vuoden välein (4 artiklan 3 kohdan iv alakohta). Kursivoidut tilastoja ja tyyppitietoja koskevat merkinnät sisältyvät myös yleisen moduulin luetteloihin. 2. Erityisistä tilastoyksiköistä laadittavat demografiset vuositilastot >TAULUKON PAIKKA> 3. Yritysten tyyppitiedot, joista laaditaan vuositilastot >TAULUKON PAIKKA> 4. Yritysten tyyppitiedot, joista laaditaan tilastot usean vuoden välein >TAULUKON PAIKKA> 5. Tyyppitiedot, joista laaditaan alueelliset vuositilastot >TAULUKON PAIKKA> 6. Toimintayksikön tyyppitiedot, joista laaditaan vuositilastot >TAULUKON PAIKKA> 5 jakso Ensimmäinen viitevuosi 1. Tämän asetuksen 4 artiklan 3 kohdan vi alakohdassa tarkoitettu ensimmäinen viitevuosi, jolta vuositilastot laaditaan, on kalenterivuosi 1995. Usean vuoden välein laadittavien tilastojen ensimmäiset viitevuodet mainitaan jäljempänä tyyppitietojen koodien osalta. >TAULUKON PAIKKA> 2. Usean vuoden välein laadittavat tilastot laaditaan vähintään viiden vuoden välein. 3. Jos viitevuosilta 1995, 1996 ja 1997 ei yhdessä tai useammassa jäsenvaltiossa ole saatavissa tulosten kokoamiseksi jostakin tai kaikista tyyppitiedoista 12 16 0 ja 12 18 0-12 20 0 (tulot varsinaisesta toiminnasta, rahoitusylijäämä, varsinainen bruttovoitto ja kyseisen vuoden voitto tai tappio), 14 11 0-14 22 0 (liikevaihdon ja ostojen jakautuminen maantieteellisten markkinoiden mukaan) sekä 15 61 0 ja 15 62 0 (osakkeiden ja osuuksien ostot ja myynnit) tarvittavia tietoja, kyseisten jäsenvaltioiden on tehtävä esitutkimukset, joilla arvioidaan mahdollisuutta kerätä tarvittavat tiedot tulosten kokoamiseksi niiden tyyppitietojen osalta, joista tietoja ei ole saatavissa. Jäsenvaltioiden on tämän asetuksen 9 artiklan mukaisesti ilmoitettava komissiolle esitutkimusten tuloksista. Komission on tämän asetuksen 11 artiklan mukaisesti annettava neuvostolle näiden esitutkimusten tuloksia koskeva kertomus, johon sisältyy suositus toiminnan jatkamisesta. 6 jakso Kertomus tilastojen laadusta Kunkin tyyppitiedon osalta jäsenvaltioiden on varmistettava 95 prosentin luotettavuustason tarkkuus, mikä komission on esitettävä tämän asetuksen 6 artiklan perusteella laaditussa kertomuksessaan, ottaen huomioon kyseisen artiklan soveltamisen kussakin jäsenvaltiossa. 7 jakso Tulosten kokoaminen 1. Yritystilastoihin käytettävät tulokset on jaoteltava NACE Rev. 1:n 4-numerotasolle. 2. Yritystilastoihin käytettävät tulokset on jaoteltava myös kokoluokkiin sekä NACE Rev. 1:n 3-numerotasolle. 3. Yritystilastoihin käytettävät tulokset on jaoteltava myös julkisen ja yksityisen alan yritysten tuloksiin komission direktiivissä 80/723/ETY tarkoitetun rahoitus- ja talousvalvonnan mukaisesti ja NACE Rev. 1:n 3-numerotasolle. 4. Toimintatyyppiyksiköistä laadittaviin tilastoihin käytettävät tulokset on jaoteltava NACE Rev. 1:n 4-numerotasolle. 5. Alueellisiin tilastoihin käytettävät tulokset on jaoteltava NACE Rev. 1:n 2-numerotasolle ja alueellisten yksiköiden nimikkeistön (NUTS) tasolle II. Rakennerahastojen tukeen oikeutettujen alueiden osalta voidaan käyttää yksityiskohtaisempaa maantieteellistä jaottelua. 6. Juoksevia ympäristönsuojelukustannuksia ja -investointeja koskevista tyyppitiedoista 21 11 0-4, 21 12 0-4 ja 21 14 0-4 saadut tulokset on koottava seuraavien NACE Rev. 1:n ryhmien osalta: - Pääluokka C - Välitaso DA - Välitasot DB + DC - Välitaso DD - Välitaso DE - Välitaso DF - Välitasot DG + DH - Välitaso DI - 2-numerotaso 27 - 2-numerotaso 28 - Välitasot DK + DL + DM + DN - 2-numerotaso 40 - 2-numerotaso 41. 8 jakso Tulosten luovuttaminen Tulokset on luovutettava 18 kuukauden kuluessa viiteajanjakson kalenterivuoden päättymisestä. Ennakkotulokset on luovutettava 10 kuukauden kuluessa viiteajanjakson kalenterivuoden päättymisestä niiden yritystilastojen osalta, jotka laaditaan seuraavista tyyppitiedoista: Koodit: 11 10 0 (Yritysten määrä) 12 11 0 (Liikevaihto) 12 12 0 (Tuotannon arvo) 13 11 0 (Tavaroiden ja palvelujen ostot yhteensä) 13 32 0 (Palkat) 15 11 0 (Bruttoinvestoinnit aineelliseen omaisuuteen) 16 11 0 (Työllistettyjen lukumäärä) Nämä ennakkotulokset on koottava NACE Rev. 1:n 3-numerotasolle. 9 jakso Siirtymäkausi Sovellettaessa tätä rakenteellisten teollisuustilastojen yksityiskohtaista moduulia siirtymäkausi (10 artiklan 1 kohta) ei voi olla pitempi kuin kolme vuotta tämän liitteen 5 jaksossa esitettyjen tilastojen laatimisen ensimmäisistä viitevuosista lukien. LIITE III KAUPALLISTEN YRITYSTEN RAKENTEELLISTEN TILASTOJEN YKSITYISKOHTAINEN MODUULI 1 jakso Tavoitteet Tämä liite sisältää yksityiskohtaisen moduulin yhteensovitettujen yhdenmukaistettujen yhteisön tilastojen tuottamiseksi kaupallisten yritysten toiminnasta tämän asetuksen 1 artiklassa asetettujen tavoitteiden mukaisesti. Tämä moduuli sisältää yksityiskohtaisen luettelon tyyppitiedoista, joista on tarpeen laatia tilastoja kaupallisten yritysten alueellista, kansallista, yhteisön tason ja kansainvälistä kehitystä koskevan tietämyksen parantamiseksi. 2 jakso Soveltamisala 1. Tämän moduulin alaan kuuluvat toiminnat (tämän asetuksen 4 artiklan 3 kohdan i alakohta): Tilastot on laadittava kaikista NACE Rev. 1:n pääluokkaan G luokiteltavista toiminnoista. Tähän pääluokkaan kuuluvat tukku- ja vähittäiskauppa; moottoriajoneuvojen, moottoripyörien sekä henkilökohtaisten ja taloustavaroiden korjaus. Yritystilastot koskevat kaikkien niiden yritysten populaatiota, joiden pääasiallinen toimiala luokitellaan pääluokkaan G. 2. Koko: Laadittavien tilastojen on edustettava kaikkien kokoluokkien tilastoyksiköitä. 3. Jos tilastoja ei tarvitse laatia jostakin tämän moduulin alaan kuuluvasta toiminnasta tai kokoluokasta, tämä mainitaan erikseen jäljempänä olevassa tyyppitietojen luettelossa. 3 jakso Alueet Laadittavat tilastot koskevat tämän asetuksen 3 artiklan i, ii, iii ja vi alakohdassa mainittuja alueita, erityisesti: - kaupallisten yritysten verkoston rakennetta ja sen kehitystä sekä yritysten yhteenliittymien ja yhteistoiminnan malleja; - kaupallisten yritysten toimintaa ja myynnin muotoja sekä toimitusten ja markkinoiden malleja. 4 jakso Tyyppitiedot Jäljempänä esitetyissä tyyppitietojen ja tilastojen luetteloissa (4 artiklan 3 kohdan iii ja v alakohta) mainitaan tarvittaessa sen tilastoyksikön tyyppi, josta tilastot laaditaan, sekä laaditaanko tilastot vuosittain vai usean vuoden välein (4 artiklan 3 kohdan iv alakohta). Kursivoidut tilastoja koskevat merkinnät sisältyvät myös yleisen moduulin luetteloihin. Laadittavat demografiset vuositilastot >TAULUKON PAIKKA> Yritysten tyyppitiedot, joista laaditaan vuositilastot >TAULUKON PAIKKA> Yritysten tyyppitiedot, joista laaditaan tilastot usean vuoden välein >TAULUKON PAIKKA> Tyyppitiedot, joista laaditaan alueelliset vuositilastot >TAULUKON PAIKKA> Tyyppitiedot, joista laaditaan alueelliset tilastot usean vuoden välein >TAULUKON PAIKKA> 5 jakso Ensimmäinen viitevuosi 1. Tämän asetuksen 4 artiklan 3 kohdan vi alakohdassa tarkoitettu ensimmäinen viitevuosi, jolta vuositilastot laaditaan, on kalenterivuosi 1995. Usean vuoden välein laadittavien tilastojen ensimmäiset viitevuodet mainitaan jäljempänä kunkin sellaisen NACE Rev. 1:n 2-numerotason osalta, josta tietoja kerätään: >TAULUKON PAIKKA> 2. Usean vuoden välein laadittavat tilastot laaditaan viiden vuoden välein. Jäsenvaltioille voidaan myöntää alueellisia tilastoja varten enintään kolmen vuoden erityinen siirtymäaika, jos kansalliset tilastojärjestelmät edellyttävät merkittäviä kaupallisten yritysten tilastojen mukautuksia tai jos kyseisen jäsenvaltion on mukautettava olemassa olevaa usean vuoden välein tehtävää paikallisten yksiköiden tutkimusta. 3. Jos viitevuosilta 1995, 1996 ja 1997 ei yhdessä tai useammassa jäsenvaltiossa ole saatavissa tulosten kokoamiseksi jostakin tai kaikista tyyppitiedoista 12 18 0 (rahoitusylijäämä) ja 14 11 0-14 22 0 (liikevaihdon ja ostojen jakautuminen maantieteellisten markkinoiden mukaan) tarvittavia tietoja, kyseisten jäsenvaltioiden on tehtävä esitutkimukset, joilla arvioidaan mahdollisuutta kerätä tarvittavat tiedot tulosten kokoamiseksi niiden tyyppitietojen osalta, joista tietoja ei ole saatavissa. Jäsenvaltioiden on tämän asetuksen 9 artiklan mukaisesti ilmoitettava komissiolle esitutkimusten tuloksista. Komission on tämän asetuksen 11 artiklan mukaisesti annettava neuvostolle näiden esitutkimusten tuloksia koskeva kertomus, johon sisältyy suositus toiminnan jatkamisesta. 6 jakso Kertomus tilastojen laadusta ja tulosten kokoaminen 1. Kunkin tyyppitiedon osalta jäsenvaltioiden on varmistettava 95 prosentin luotettavuustason tarkkuus, mikä komission on esitettävä tämän asetuksen 6 artiklan perusteella laaditussa kertomuksessaan, ottaen huomioon kyseisen artiklan soveltamisen kussakin jäsenvaltiossa. 2. Yritystilastot laaditaan NACE Rev. 1:n 4-numerotason mukaan tämän asetuksen 7 artiklan 2 kohdassa säädettyä menettelyä noudattaen. 3. Yritystilastoihin käytettävät tulokset on jaoteltava myös kokoluokkiin kullekin NACE Rev. 1:n 3-numerotasolle. 4. Alueelliset tilastot laaditaan NUTS II -tasolla kullekin NACE Rev. 1:n 3-numerotasolle. 5. Usean vuoden välein laadittavien yritystilastojen kattavuus vastaa kaikkien niiden paikallisten yksiköiden populaatiota, joiden pääasiallinen toimiala luokitellaan pääluokkaan G. Kattavuus voidaan kuitenkin rajoittaa niihin paikallisiin yksiköihin, jotka liittyvät NACE Rev. 1:n pääluokkaan G luokiteltaviin yrityksiin, jos tämän populaation kattavuus on enemmän kuin 95 % koko kattavuudesta. Tämä suhde lasketaan yritysrekisteristä saatavien työllistämistä koskevien tyyppitietojen perusteella. 6. Tavaroiden ja palvelujen kansainvälisen kaupan tyyppitietoja koskevat yksinkertaistetut määräykset: jäsenvaltioiden ei tarvitse kerätä näitä tietoja, jos tällaisen kaupan osuus vähittäiskaupan alan kokonaismyynnistä tai -ostoista on pienempi kuin 5 %. Tämä osuus on arvioitava usean vuoden välein tehtävien tutkimusten perusteella. 7 jakso Tulosten luovuttaminen 1. Tulokset on luovutettava 18 kuukauden kuluessa viiteajanjakson kalenterivuodon päättymisestä. 2. Ennakkotulokset on luovutettava 10 kuukauden kuluessa viiteajanjakson kalentarivuoden päättymisestä niiden yritystilastojen osalta, jotka laaditaan seuraavista tyyppitiedoista: - 12 11 0 (Liikevaihto) - 16 11 0 (Työllistettyjen määrä) Nämä ennakkotulokset on koottava NACE Rev. 1:n 3-numerotasolle. 8 jakso Siirtymäkausi Sovellettaessa tätä kaupallisten yritysten rakenteellisten tilastojen yksityiskohtaista moduulia siirtymäkausi (10 artiklan 1 kohta) ei voi olla pitempi kuin kolme vuotta tämän liitteen 5 jaksossa esitettyjen tilastojen laatimisen ensimmäisistä viitevuosista lukien.